भारत में सबसे बड़े स्टॉक पिच समारोह का शुभारंभ **– रेड ब्रिक शिखर सम्मेलन 2018 में द मोतीलाल ओसवाल थिंक इक्विटी थिंक क्यूजीएलपी प्रतियोगिता**

**प्रेस विज्ञप्ति**

प्रतियोगिता का नाम : मोतीलाल ओसवाल थिंक इक्विटी थिंक क्यूजीएलपी प्रतियोगिता 2018 | प्रकार : स्टॉक पिच (बिजनेस)

अहमदाबाद, अगस्त 31, 2018 - आईआईएम अहमदाबाद के फ्लैगशिप मैनेजमेंट सिंपोज़ियम - मोतीलाल ओसवाल के सहयोग से रेड ब्रिक शिखर सम्मेलन 2018 द्वारा गर्व से भारत में सबसे बड़े स्टॉक पिच इवेंट - मोतीलाल ओसवाल थिंक इक्विटी थिंक क्यूजीएलपी प्रतियोगिता 2018 के दूसरे संस्करण की घोषणा की गई। यह प्रतियोगिता बी-स्कूल के छात्रों के लिए अपने स्टॉक-पिकिंग कौशल का परीक्षण करने के लिए एक बड़ा मंच प्रदान करती है, जो निवेशकों के एक विशिष्ट पैनल को पेश करती है, और इसमें आकर्षक नकद पुरस्कार प्रदान किए जाते हैं। वर्तमान में भारत भर में किसी भी बिजनेस स्कूल में एमबीए या समकक्ष डिग्री का लक्ष्य रखने वाले छात्रों को "थिंक इक्विटी थिंक क्यूजीएलपी प्रतियोगिता 2018" में भाग लेने के लिए आमंत्रित किया गया है।

पिछले साल, इस प्रतियोगिता के पहले संस्करण में भारत के 54 शीर्ष बी-स्कूलों के छात्रों ने भाग लिया था। आईआईएम-ए परिसर में रेड ब्रिक शिखर सम्मेलन के दौरान 2 अक्टूबर, 2017 को आयोजित फाइनल में आईएसबी मोहाली विजेता के रूप में उभरा, और इसके पीछे आईआईएम रोहतक और आईआईएम बैंगलोर क्रमश: प्रथम रनर-अप और द्वितीय रनर-अप के स्थान पर रहे थे।

इस प्रतिस्पर्धा के एक हिस्से के रूप में, सभी टीमें क्यूजीएलपी स्टॉक-पिकिंग प्रक्रिया लागू करके एक पिच बनाने के लायक इक्विटी स्टॉक की पहचान करेंगी। मोतीलाल ओसवाल एसेट मैनेजमेंट कंपनी के अध्यक्ष श्री रामदेव अग्रवाल के नेतृत्व में मोतीलाल ओसवाल के निवेश विशेषज्ञों की एक आंतरिक टीम द्वारा प्रत्येक कॉलेज की शीर्ष प्रविष्टि का आकलन किया जाएगा। 10 सर्वश्रेष्ठ प्रविष्टियाँ मंगलवार, 2 अक्टूबर 2018 को रेड ब्रिक सम्मेलन के दौरान आईआईएम अहमदाबाद परिसर में आयोजित होने वाली प्रतियोगिता फाइनल के लिए अर्हता प्राप्त करेंगी।

अर्हकारी अंतिम प्रतियोगियों को श्री रामदेव अग्रवाल की अध्यक्षता में तीन सदस्यीय जूरी में अपनी स्टॉक पिच प्रस्तुत करने की आवश्यकता रहेगी। जूरी अंततः निम्नलिखित स्टॉक पिच मूल्यांकन मानदंडों के आधार पर शीर्ष तीन विजेताओं का चयन करेगी : क्यूजीएलपी सिद्धांतों की उपयुक्तता, आइडिया की गुणवत्ता, विश्लेषण / अंतर्दृष्टि की गहराई, वित्तीय कार्य / मॉडल, प्रेजेंटेशन कौशल, क्यू एंड ए (प्रश्नोत्तरी) सत्र।

**पुरस्कार :**

जीते जाने वाले कुल नकद पुरस्कार - **13 लाख रुपए (भारतीय मुद्रा)**

अंतिम दौर में बढ़ने वाले प्रतियोगियों को आकर्षक नकद पुरस्कार प्रदान किए जाएँगे - **विजेता 5,00,000/-₹, प्रथम रनर-अप 3,00,000/-₹, द्वितीय रनर-अप 1,50,000/-₹**, और **7 क्वालीफायर प्रत्येक को 50,000/-₹**। अंतिम दौर में आ चुके प्रत्येक प्रतियोगी को **प्रशंसा प्रमाणपत्र** प्रदान किया जाएगा।

**- विषयांत -**

**भारतीय प्रबंध संस्थान अहमदाबाद (आईआईएमए) के बारे में :-**

सन् 1961 में स्थापित, भारतीय प्रबंध संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंधन स्कूलों में से एक, आईआईएमए उद्यमों के अग्रणियों को शिक्षित करता है।

संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार पर जोर देने के साथ सामरिक विकास शामिल हैं।

आईआईएमए को भारत सरकार के मानव संसाधन एवं विकास मंत्रालय के राष्ट्रीय संस्थानगत रैंकिंग फ्रैमवर्क (एनआईआरएफ़)-2018 में प्रथम स्थान दिया गया है। प्रमुख कार्यक्रम स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2017 में *फाइनेंशियल टाइम्स मास्टर्स* में 21वेँ स्थान पर है। *फाइनेंशियल टाइम्स* के ग्लोबल एमबीए रैंकिंग 2018 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को दुनिया में 31वें स्थान पर रखा गया है।

मीडिया प्रश्नों के लिए, कृपया संपर्क करें :

|  |  |
| --- | --- |
| **हिमांशु टंडन जनसंपर्क एवं मीडिया संबंध, रेड ब्रिक शिखर सम्मेलन भारतीय प्रबंध संस्थान अहमदाबाद दूरभाष : (सेल) +91-9818269147 ईमेल :****p17himanshut@iima.ac.in** | **कशिका लाल जनसंपर्क और मीडिया संबंध, रेड ब्रिक शिखर सम्मेलन भारतीय प्रबंध संस्थान अहमदाबाद दूरभाष : (सेल) +91-7838526332  ईमेल :** **p17kashika@iima.ac.in** |

**रेड ब्रिक शिखर सम्मेलन के बारे में (टीआरबीस)**

रेड ब्रिक शिखर सम्मेलन भारतीय प्रबंध संस्थान (इस नाम से टीआरबीएस के संक्षिप्त रूप में संबोधित) भारतीय प्रबंध संस्थान अहमदाबाद का वार्षिक प्रबंधन संगोष्ठी कार्यक्रम है। इस शिखर सम्मेलन का वर्तमान संस्करण 29 सितंबर से 2 अक्टूबर 2018 के दौरान वास्त्रपुर, अहमदाबाद में आईआईएमए परिसर में आयोजित किया जा रहा है।

पिछले साल, सम्मेलन में 40,000 लोग शामिल हुए थे और पूरे भारत से 450 से अधिक कॉलेजों से 18,000 से अधिक पंजीकरण प्राप्त हुए थे। इस संगोष्ठी में जनसंपर्क प्रचार के माध्यम से लगभग 10 लाख से ज्यादा लोगों तक पहुँच बन पाई थी। वर्तमान संस्करण के लिए, हम इससे भी अधिक भागीदारी की उम्मीद करते हैं। संगोष्ठी के हिस्से के रूप में 20 व्यावसायिक समारोह, 14 कार्यशालाएँ, 4 पैनल चर्चाएँ और 17 स्पीकर सत्र का आयोजन किया जाएगा।

**मोतीलाल ओसवाल** **एएमसी के** **बारे में**

मोतीलाल ओसवाल एसेट मैनेजमेंट कंपनी लिमिटेड (एमओएएमसी) 14 नवंबर, 2008 को कंपनी अधिनियम-1956 के तहत शामिल एक सार्वजनिक लिमिटेड कंपनी है, जिसका अपना पंजीकृत कार्यालय 10वीँ मंजिल, मोतीलाल ओसवाल टावर, रहीमतुल्ला सयानी रोड, परेल एस.टी. डिपो के सामने, प्रभादेवी, मुंबई-400025 है। मोतीलाल ओसवाल एसेट मैनेजमेंट कंपनी लिमिटेड को मोतीलाल ओसवाल ट्रस्टी कंपनी लिमिटेड और मोतीलाल ओसवाल एसेट मैनेजमेंट कंपनी लिमिटेड के बीच निष्पादित 21 मई, 2009 दिनांकित निवेश प्रबंधन समझौते (आईएमए) के माध्यम से ट्रस्टी द्वारा मोतीलाल ओसवाल म्यूचुअल फंड को निवेश प्रबंधक नियुक्त किया गया है। यह एएमसी एसईबीआई (पोर्टफोलियो मैनेजर्स) विनियम, 1993 के तहत सेबी में पंजीकरण संख्या INP000000670 के माध्यम से पोर्टफोलियो प्रबंधक के रूप में भी पंजीकृत है।

**जूरी सदस्य – संक्षिप्त प्रोफ़ाइल :**

**श्री रामदेव अग्रवाल**

श्री रामदेव अग्रवाल मोतीलाल ओसवाल फाइनेंशियल सर्विसेज लिमिटेड के सह-संस्थापक और संयुक्त प्रबंध निदेशक और मोतीलाल ओसवाल एसेट मैनेजमेंट कंपनी (एमओएएमसी) के अध्यक्ष हैं। चार्टर्ड अकाउंटेंट के रूप में ये भारत में इक्विटी रिसर्च के अग्रणी हैं और पिछले 22 वर्षों से एनुअल मोतीलाल ओसवाल वेल्थ क्रिएशन स्टडी को संलेखन कर रहे हैं। इनकी अध्यक्षता में, प्रबंधन के तहत एमओएएमसी की संपत्ति तेजी से 40,000 करोड़ रुपये के वर्तमान स्तर तक बढ़ी है।

**श्री संदीप कोठारी**

श्री संदीप कोठारी फिडेलिटी के एफ़एफ़ इंडिया फोकस फंड के पोर्टफोलियो सलाहकार हैं। एक योग्य चार्टर्ड एकाउंटेंट के रूप में श्री कोठारी के पास 2002 में निवेश विश्लेषक के रूप में नियुक्त रहकर फिडेलिटी में 15 वर्षों का लंबा कार्यकाल है। इनके पास 25 से अधिक वर्षों का कुल इक्विटी बाजार अनुभव है, जिसमें क्रेडिट लियोनाइस के साथ वरिष्ठ निवेश विश्लेषक के रूप में और सीएलएसए इंडिया के साथ वैश्विक फार्मा विश्लेषक के रूप में उनकी भूमिकाएँ हैं। ये एक उत्साही मैराथन धावक हैं, और भारत और विदेश दोनों में मैराथन में भाग ले चुके हैं।

**श्री राजीव ठक्कर**

श्री राजीव ठक्कर वर्तमान में पीपीएफ़एएस म्यूचुअल फंड में मुख्य निवेश अधिकारी और निदेशक हैं। ये वैल्यू निवेश की शिक्षा में एक मजबूत विश्वास रखने वाले व्यक्ति हैं, और वॉरेन बफेट और चार्ली मुंगर के दृष्टिकोण से काफी प्रभावित हैं। ये मिंट समाचार पत्र में नियमित योगदानकर्ता हैं और ब्लूमबर्ग इंडिया टीवी और ईटी नाउ जैसे व्यावसायिक चैनलों पर भी शामिल हुए हैं। ये एक योग्य चार्टर्ड एकाउंटेंट, लागत लेखाकार और सीएफ़ए चार्टर धारक हैं।